गुड़गांव. सदर पुलिस स्टेशन में तैनात 47 साल एसएचओ कुलदीप दहिया की मौत कई सवाल खड़े कर रही है। पुलिस का दावा है कि खुद को गोली मारने से 5 मिनट पहले कुलदीप अपने मुलाजिमों से हंसी मजाक कर रहा था। किसी भी तरह के तनाव में नहीं था। उधर, परिजनों का शक गहराता जा रहा है। उनका कहना है कि कुलदीप किसी मर्डर केस की जांच में अधिकारियों के दबाव से बेहद परेशान था। वे जल्द ही खुलासा करेंगे। आगे पढ़िए पूरा मामला...
- बता दें कि गुड़गांव सदर थाने में तैनात एडिशनल एसएचओ कुलदीप ने शनिवार दोपहर को अपनी सर्विस रिवाल्वर से गोली मारकर सुसाइड कर लिया।
डिपार्टमेंट में अच्छे काम के लिए पुलिस कमिश्नर संदीप खिरवार की ओर से उनका प्रमोशन किया गया था, लेकिन सात माह बाद ही कुलदीप ने थाने में ही गोली मारकर मौत को गले लगा लिया।
- बता दें कि एसएचओ विजय कुमार के तीन दिन से छुट्टी पर जाने के कारण उनकी गैर मौजूदगी में कुलदीप को सदर थाने का एडिशनल एसएचओ बनाया गया था।
- शनिवार सुबह वे समय पर ड्यूटी पहुंचे थे और सामान्य तरीके से कामकाज निपटा रहे थे। दोपहर को कुलदीप ने अपनी सर्विस रिवाल्वर से सदर थाने में ही सीने में बाईं तरफ गोली मार ली।
- अचानक से उनके कमरे से गोली चलने की आवाज आई तो पुलिस कमियों ने दौड़कर देखा। गंभीर रूप से घायल कुलदीप को आनन-फानन में मेदांता अस्पताल ले जाया गया, लेकिन अस्पताल में उन्हें मृत घोषित कर दिया।।
एयरफोर्स फोर्स की जॉब छोड़ ज्वाइन की थी पुलिस की नौकरी
- राजस्थान सीमा से लगते महेंद्रगढ़ जिले के बनिहाड़ी गांव के रहने वाले कुलदीप ने एयरफोर्स में कई सालों तक नौकरी की थी, लेकिन एयरफोर्स की नौकरी की बजाय उन्होंने हरियाणा पुलिस में नौकरी करना अधिक बेहतर समझा।
- एयरफोर्स की नौकरी छोड़कर साल 2006-07 में वे हरियाणा पुलिस में सब इंस्पेक्टर पद पर भर्ती हो गए। इसके बाद कुलदीप की कई जिलों में तैनाती होने के बाद पहली बार गुड़गांव आए थे।
- पिछले साल उनके बेहतर कामों की बदौलत उन्हें सरकार ने प्रमोट किया था। परिवार सहित गुड़गांव पुलिस लाइन में रह रहे कुलदीप के परिवार में दो बेटे रोहित व प्रतीक तथा पत्नी इंदु है।
- रोहित फरीदाबाद से बीबीए कर रहा है तथा प्रतीक गुड़गांव से ही 12वीं की पढ़ाई कर रहा है। गांव वालों का कहना है पिता झाबर राम व माता शरबती देवी की चार संतानों में कुलदीप तीसरे नंबर पर थे।
- उनके बड़े भाई जेपी दहिया नारनौल पीजी कॉलेज में कॉमर्स के प्रोफेसर हैं तथा छोटे भाई ब्रह्मप्रकाश निवाजनगर स्कूल में गणित के लेक्चरर हैं। दोनों भाई परिवार सहित नारनौल हुडा सेक्टर में अलग-अलग रहते हैं। कुलदीप के पिता झाबरराम गांव के 3 बार सरपंच रहे तथा लगभग 20 साल पहले उनकी मौत हो गई थी।
- सिविल सर्विस की तैयारी कर रहे कुलदीप के भतीजे मनोज का कहना है कि गांव के रहने वाले मेजर सतीश दहिया की शहादत पर शोक जताने के लिए चाचा कुलदीप भी गांव आए थे। उस दौरान वे पूरे परिवार से मिले थे।
- मनोज ने बताया कि कुलदीप की मौत की सूचना महेंद्रगढ़ में तैनात उनके भाई डीएसपी सतेन्द्र दहिया को दोपहर में मिली थी, उन्होंने इसकी सूचना अन्य परिजनों को दी।
- रुंधे गले से मनोज ने कहा कि चाचा कुलदीप के सुसाइड पर उसे विश्वास नहीं हो रहा है। यह कतई नहीं हो सकता। वे बहुत बहादुर थे। ऐसा वे हरगिज नहीं कर सकते।
आगे की स्लाइड्स में देखें, और फोटोज
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva